**Rendszeres szociális ösztöndíj
Pályázati felhívás
2023/2024. tanév**

A Budapesti Műszaki és Gazdaságtudományi Egyetem (a továbbiakban: Egyetem) Egyetemi Szociális Bizottsága (továbbiakban: ESZB) pályázatot hirdet a BME Térítési és Juttatási Szabályzat (továbbiakban: TJSZ) 26. §-a alapján, a szociálisan rászoruló hallgatók anyagi körülményeinek javítása, jobb tanulmányi feltételeinek megteremtése érdekében.

**Jogosultak köre**

A pályázaton részt vehet az Egyetem bármely, aktív jogviszonnyal rendelkező, teljes idejű alap-, mester-, osztatlan vagy doktori képzésben részt vevő hallgatója, aki

1. államilag támogatott vagy állami ösztöndíjas képzési formában vesz részt, vagy
2. tanulmányait államilag támogatott vagy állami (rész)ösztöndíjas képzési formában kezdte meg és az adott szakon, szakképzésben megkezdett féléveinek száma alapján az Nftv. 47. § (3) bekezdésében meghatározott támogatási időt nem lépte túl.

Egy hallgató csak egy pályázatot adhat be, képzéseinek számától függetlenül.

**Elbírálás alapelvei**

A pályázat elbírálását az ESZB végzi saját hatáskörben a TJSZ 3. számú mellékletében meghatározott pontrendszer alapján. További információk elérhetőek a <http://ehk.bme.hu/eszb> és <https://mueper.bme.hu> oldalakon, valamint a Kari Hallgatói Képviseletek honlapjain. A benyújtandó igazolások listája részletesen elérhető az <http://ehk.bme.hu/eszb> oldal „Pályázatok” fül „Dokumentumok menüpontjában, és a <https://mueper.bme.hu/> oldal „Dokumentumok” menüpontjában.

**A pályázás folyamata**

1. A pályázati adatlap kitöltése és leadása a Műegyetemi Egységes Pályázati és Elbírálási Rendszerben (<https://mueper.bme.hu/> honlapon).
2. A pályázathoz kapcsolódó igazolások feltöltése a <https://mueper.bme.hu/> honlapra.
3. A pályázathoz kapcsolódó igazolások személyesen, határidőig történő bemutatása a pályázó szociális helyzetéről.

Bármely követelmény teljesítésének elmulasztása a pályázat érvénytelenségét vonja maga után.

**Tartalmi követelmények és a kapcsolódó igazolások (Bemutatási időszak)**

A pályázat személyes bemutatása a Kari Hallgatói Képviseletek szociális ügyekkel foglalkozó bizottságainál történik az általuk meghatározott időpontokban és helyeken. Bővebb információk elérhetőek a Kari Hallgatói Képviseletek honlapjain és a MŰEPER felületén. A bemutatási időszak időpontja az őszi félévben legkésőbb 2023. augusztus 14-ig , a tavaszi félévben legkésőbb 2024. január 20-ig kerül meghatározásra. A pályázat hiánytalanságáért a pályázó felel. A személyes hiánypótlási időszak lejártát követően nincs lehetőség hiánypótlásra. A felszólalás és a jogorvoslat során a pályázat hiányainak pótlása nem lehetséges.

**A pályázaton elnyerhető ösztöndíj**

A pályázat elnyeréséhez szükséges minimálisan elérendő pontszámot az ESZB a pályázatok elbírálása során állapítja meg. Az elnyert ösztöndíj összegét az ESZB állapítja meg az előre meghatározott keretek és a beérkezett pályázatok figyelembevételével a pályázatok elbírálása során.

A juttatások kifizetése 5 havi ösztöndíj formájában történik a hallgatói normatíva terhére folyósított juttatások kifizetési időpontjainak ütemezésében meghatározott időpontokban.

**Határidők**

| Őszi félév |
| --- |
| Pályázat leadási határideje | 2023. augusztus 30. 23:59a <https://mueper.bme.hu/> honlapon |
| Elektronikus hiánypótlás határideje | 2023. szeptember 11. 23:59 |
| Személyes bemutatási időszak | 2023. szeptember 1. - 2023. szeptember 12. |
| Előzetes eredmény közzététele | 2023. szeptember 15.a <https://mueper.bme.hu/> honlapon |
| Felszólalás határideje | 2023. szeptember 19. 23:59a <https://mueper.bme.hu/> honlapon |
| Végleges eredmény közzététele | 2023. szeptember 22.a <https://mueper.bme.hu/> honlapon |

| Kifizetés időpontjai | 2023. október 10.2023. november 10.2023. december 8.2023. január 10. |
| --- | --- |

| Tavaszi félév |
| --- |
| Pályázat leadási határideje | 2024. január 29. 23:59a <https://mueper.bme.hu/> honlapon |
| Elektronikus hiánypótlás határideje | 2024. február 19. 23:59 |
| Személyes bemutatási időszak | 2024. február 8. - 2024. február 20. |
| Előzetes eredmény közzététele | 2024. február 23.a <https://mueper.bme.hu/> honlapon |
| Felszólalás határideje | 2024. február 27. 23:59a <https://mueper.bme.hu/> honlapon |
| Végleges eredmény közzététele | 2024. március 1.a <https://mueper.bme.hu/> honlapon |

| Kifizetés időpontjai | 2024. március 8.2024. április 10.2024. május 10.2024. június 10. |
| --- | --- |

**Eredmény**

Az ESZB a döntést megelőzően a Határidők részben megjelölt határidőig tájékoztató jelleggel előzetes eredményt tesz közzé a <https://mueper.bme.hu/> honlapon.

A végleges eredményt az ESZB a Határidők részben megjelölt határidőig a <https://mueper.bme.hu/> honlapon hozza nyilvánosságra.

**Adatvédelem**

Az ESZB az ösztöndíj pályázatok elbírálásához szükséges személyes adatokat a hatályos adatvédelmi szabályoknak megfelelően kezeli a mellékelt adatkezelési tájékoztató szerint.

**Felszólalás, jogorvoslat**

A pályázó az előzetes eredmény ellen felszólalással élhet a Határidők részben megjelölt időpontig a <https://mueper.bme.hu/> honlapon.

A hallgató a pályázat elbírálásának végleges eredménye ellen a döntés közlésétől, ennek hiányában a tudomásra jutástól számított 15 napon belül a Hallgatói Jogorvoslati Bizottságnál jogorvoslattal élhet, a Neptun rendszerben elérhető 903-as számú kérvény leadásával.

2023. október 31. Egyetemi Szociális Bizottság